Etorofus

Etorofus er en slekt av biller som hører til underfamilien blomsterbukker i den artsrike familien trebukker.

Utseende 
Middelsstore, slanke, gukbrune og svarte trebukker. Kroppsformen er spoleformet, bredest i midten og ganske mye avsmalnende forover og bakover. Antennene er svarte, oftest litt kortere enn kroppen. Hodet er noe snuteformet forlenget. Pronotum er klokkeformet sett ovenfra. Dekkvingene er avsmalnende bakover, mer eller mindre gulbrune. Beina er svarte, middels lange og tynne.

Levevis 
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Slekten har en to-delt utbredelse: i vest i Europa inkludert den asiatiske delen av Tyrkia, i øst i Øst-Sibir og Japan.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Etorofus Matsushita, 1933
 Underslekten Etorofus (i snever forstand)
 Etorofus nemurensis Matsushita, 1933
 Hårete blomsterbukk, Etorofus pubescens (Fabricius, 1787) - funnet i Norge 
 Underslekten Nakanea Ohbayashi, 1963
 Etorofus vicarius (Bates, 1884)
 Etorofus vicarius adumbratus (Bates, 1884)
 Etorofus vicarius vicarius (Bates, 1884)

Kilder 

 Cerambycidae of the World - Lepturini

Eksterne lenker 
 
 
 Worldwide Cerambycoidea Photo Gallery - Lepturinae  Stort bildegalleri.
 Bildegalleri, Palearktiske arter 

Lepturinae
Biller formelt beskrevet i 1933
Dyr formelt beskrevet av Masaki Matsushita